কৃষ্ণপক্ষ জনপ্রিয় কথাসাহিত্যিক হুমায়ূন আহমেদের ‘কৃষ্ণপক্ষ’ উপন্যাস অবলম্বনে মেহের আফরোজ শাওন পরিচালিত একটি প্রণয়ধর্মী নাটকীয় চলচ্চিত্র। এই চলচ্চিত্রের মাধ্যমে মেহের আফরোজ শাওন চলচ্চিত্র পরিচালনায় প্রথম আত্মপ্রকাশ করেন। এতে অভিনয় করেন রিয়াজ, তানিয়া আহমেদ, ফেরদৌস আহমেদ, ওয়াহিদা মল্লিক জলি, লাবণ্য চৌধুরী, ফারুক আহমেদসহ আরও অনেকে। ছবিটির প্রিমিয়ার হয় ২০১৬ সালের ১৩ ফেব্রুয়ারি, তবে সারা দেশে মুক্তি পায় ২৬ ফেব্রুয়ারি।  কাহিনি  অরু তার পরিবারের কারও সম্মতি ছাড়াই মুহিবকে বিয়ে করে। বিয়ের পরে তারা মুহিবের বন্ধুর বাসায় যায়। মুহিব তার নিজের জন্য একটি চাকরি জোগাড় করার চেষ্টা করতে থাকে, তবে অরুর পরিবার অন্য কথা ভেবে নেয় এবং গল্পটি নতুন দিকে মোড় নেয়।  চলচ্চিত্রটি মুহিব এবং অরুর প্রেমের গল্প নিয়ে আবর্তিত হয় যেখানে দুজনে একসাথে থেকে একসাথ নয়। ছোট বেলায় মুহিব তার বাবা মাকে হারায়। তাঁর একমাত্র বোন জেবা একজন অভিজাত বুর্জোয়া পুরুষকে বিয়ে করে, যিনি কঠোর এবং রোবোটিক ধরনের। বোনের বিয়ের পর তার সাথে থাকতে এসে দুলাভাইয়ের কঠিন অনুশাসনের মুখোমুখি হয় মুহিবকে। তারপরও এই দুঃখী ভাইবোনের জীবন চলতে থাকে পরস্পরের প্রতি পরম মমতায়। তার বোন এবং দুলাভাইয়ের এক মেয়ে রয়েছে, নাম সারা। পরিবারটি দেখতে সুন্দর হলেও, পরিবারে ভালবাসা এবং স্নেহের অভাব রয়েছে। মুহিব সর্বদা তার দুলাভাইকে ভয় পায়, যিনি মুহিবের পিতৃতুল্য তবে স্নেহ মমতা ছাড়াই মুহিবকে শাসন করেন। মুহিব অরুর প্রেমে পড়ে, অরুর হাত ধরে মুহিবের জীবনে ভালোবাসা স্পর্শ করে। অরুকে সঙ্গে নিয়ে মুহিব দেখতে শুরু করে এক নতুন জীবনের স্বপ্ন। অরুর প্রেমে পড়ে মুহিব হঠাৎ কাউকে কিছু না জানিয়ে তাকে বিয়ে করেন। অরুর পরিবারও এটি জানত না। তাদের বিয়ের ঠিক পরে মুহিবের দুলাভাই মুহিকে শহরের বাইরে একটি চাকরিতে যোগ দেয়ার প্রস্তাব দেয়। মুহিব চাকরিতে যাবার পথে এক ভয়াবহ গাড়ি দুর্ঘটনায় পড়ে ও কোমায় চলে যায়, যা পরিবারের সকলের জন্য বিপর্যয় নিয়ে আসে। মুহিবের বোন, হতবিম্ভ হয়ে, জীবনে প্রথমবারের মত স্বামীর বিরুদ্ধে কথা করে এবং সারা জীবন তাঁর রোবট ধরনের আচরণের জন্য তাঁকে অপমান করে। অন্যদিকে অরুর পরিবার ইতোমধ্যে অরুর জন্য এক বর নির্ধারণ করে রেখেছিল এবং মুহিবের সাথে অরুর বিবাহ তাঁদের অজানা ছিল। শেষদিকে, যখন অরু দুর্ঘটনার বিষয়ে জানতে পারে, অরু তখন তাদের গোপন বিবাহের কথা প্রকাশ করে। অরু হাসপাতালে ছুটে যায় এবং মুহিবের স্ত্রী হিসেবে কোমা থেকে মুহিবের ফিরে আসার অপেক্ষায় থাকে।  অভিনয়শিল্পী   রিয়াজ - মুহিব  ফেরদৌস আহমেদ - আবরার  তানিয়া আহমেদ - জেবা  ওয়াহিদা মল্লিক জলি - রাহেলা  ফারুক আহমেদ - লিনার বাবা  মাসুদ আখন্দ - লিয়াকত  মৌটুসী বিশ্বাস - মিরু  মাহিয়া মাহি - অরু  আজাদ আবুল কালাম - শফিক  কায়েস চৌধুরী - জামিল চৌধুরী  রফিকুল্লাহ সেলিম - ড্রাইভার মহসিন  ঝুনা চৌধুরী - কাজী সাহেব  আরফান আহমেদ - বজলু  তারেক স্বপন  জয়িতা মহালানোবিশ - বজলুর স্ত্রী  এহসানুর রহমান  আইনুন পুতুল - লিনার মা  রিমু রোজা খন্দকার - ময়নার মা  পূজা চেরি - কিশোরী জেবা  লাবণ্য চৌধুরী - প্রিয়দর্শিনী/সারা  টুকটুকি  তামিম ইকবাল  আরিয়া  ডাঃ আজাদ - চিকিৎসক -২  ডাঃ আলমগীর - সিনিয়র চিকিৎসক  মিন্টু সরদার  মতিউল আলম মতি  বাবন  বিপুল  এবাদুল ইসলাম মেহেদী  নূর-নোবি চৌধুরী  এমদাদ খান হিমু অতিথি উপস্থিতি  জয়ন্ত চট্টোপাধ্যায় - জেবার মামা  স্বাধীন খসরু - ডাক্তার -১  নির্মাণ কৃষ্ণপক্ষ চলচ্চিত্রের মাধ্যমে মেহের আফরোজ শাওন চলচ্চিত্র পরিচালনায় আত্মপ্রকাশ করেন। ২০১৫ সালের ২৩ সেপ্টেম্বর ইমপ্রেস টেলিফিল্মের ব্যবস্থাপনা পরিচালক ফরিদুর রেজা সাগর এবং নির্মাতা মেহের আফরোজ শাওন চলচ্চিত্রটি নির্মাণের ঘোষণা দেন। ৩ অক্টোবর ২০১৫ তারিখ থেকে ছবিটির শ্যুটিং শুরু হয় ও ১৪ ডিসেম্বর ২০১৫ তারিখে শুটিং শেষ হয়।  মুক্তি কৃষ্ণপক্ষ চলচ্চিত্রটি ১৬টি সিনেমা হলে মুক্তি পায়। এই চলচ্চিত্রের পরিবেশকের দায়িত্বে ছিল জাজ মাল্টিমিডিয়া। তবে মুক্তির দ্বিতীয় সপ্তাহ থেকে পরিবেশনার দায়িত্ব নিজের হাতেই নিয়ে নিয়েছিলো প্রযোজনা প্রতিষ্ঠান ইমপ্রেস টেলিফিল্ম।  ২৩ ফেব্রুয়ারি ২০১৬ সালে ঢাকার বলাকা সিনেওয়ার্ল্ডে চলচ্চিত্রটির প্রথম প্রিমিয়ার হয় এবং ২৬ ফেব্রুয়ারি আমন্ত্রণ-শুধুমাত্র  প্রিমিয়ার হয়। ২৩ মার্চ, ২০১৬ সালে ছবিটি সিঙ্গাপুরে মুক্তি পায়। ১৭ এপ্রিল ২০১৬ সালে সুইজারল্যান্ডের ১১তম জেনেভা আন্তর্জাতিক প্রাচ্য চলচ্চিত্র উৎসবে চলচ্চিত্রটি দেখানো হয়। ২২ এপ্রিল ২০১৬ সালে, ফ্রান্সে লে সম্ব্রে কুইনজাইন শিরোনামে এবং ২১ মে ২০১৬ সালে যুক্তরাষ্ট্রে চলচ্চিত্রটি দেখানো হয়।  সঙ্গীত  পুরস্কার ৪১তম জাতীয় চলচ্চিত্র পুরস্কার  শ্রেষ্ঠ পার্শ্বচরিত্রে অভিনেত্রী - তানিয়া আহমেদ  শ্রেষ্ঠ নারী কণ্ঠশিল্পী - মেহের আফরোজ শাওন  তথ্যসূত্র  বহিঃসংযোগ       বিষয়শ্রেণী:২০১৬-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:হুমায়ূন আহমেদের সৃষ্টিকর্ম অবলম্বনে চলচ্চিত্র বিষয়শ্রেণী:এস আই টুটুল সুরারোপিত চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:প্রণয়ধর্মী উপন্যাস অবলম্বনে চলচ্চিত্র বিষয়শ্রেণী:২০১৬-এর প্রণয়ধর্মী নাট্য চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশের পটভূমিতে চলচ্চিত্র